cyanic-selkie/wikianc huggingface dataset:
დავით გობეჯიშვილი
ბიოგრაფია
კეთილი ნების თამაშების ჩემპიონი (1990), სსრკ ხალხთა IX სპარტაკიადის ჩემპიონი (1986), საბჭოთა კავშირის 3-გზის ჩემპიონი (1985, 1986, 1988), 2-გზის მეორე (1987, 1989) და მესამე პრიზიორი (1990), დსთ-ის ჩემპიონი (1992). საქართველოს ორგზის წლის საუკეთესო სპორტსმენი (1985, 1990). საბჭოთა კავშირის სპორტის დამსახურებული ოსტატი (1985). ღირსებისა და ვახტანგ გორგასლის II ხარისხის ორდენების კავალერი.
1994–2000 წლებში იყო საქართველოს ჭიდაობის ფედერაციის პრეზიდენტი. 2001—2004 წლებში იყო საქართველოს სპორტის სახელმწიფო დეპარტამენტის თავმჯდომარის მოადგილე. 2008–2012 წლებში იყო საქართველოს ეროვნული ოლიმპიური კომიტეტის ვიცე-პრეზიდენტი. 2008 წლის 17 ნოემბერს შეუერთდა იმ საინიციატივო ჯგუფს, რომელმაც წერილით მიმართა საერთაშორისო ოლიმპიურ კომიტეტს 2014 წლის ზამთრის ოლიმპიადის სოჭიდან (რუსეთი) გადატანის შესახებ. 2011 წელს, სერიაში „ქართველი ოლიმპიური ჩემპიონები“ (პროექტის ავტორი და მთავარი რედაქტორი ელგუჯა ბერიშვილი) გამოიცა გიორგი ჩოჩიშვილის წიგნი „დავით გობეჯიშვილი“.
საინტერესო ფაქტები
1990 წლის დეკემბერში სპორტულმა ჟურნალისტებმა დავით გობეჯიშვილი საქართველოს წლის საუკეთესო სპორტსმენად დაასახელეს.
სქოლიო
კატეგორია:დაბადებული 3 იანვარი კატეგორია:დაბადებული 1963 კატეგორია:ქართველი მოჭიდავეები თავისუფალ სტილში კატეგორია:ქართველი ოლიმპიური ჩემპიონები კატეგორია:ონის მუნიციპალიტეტში დაბადებულები კატეგორია:საბჭოთა კავშირის სპორტის დამსახურებული ოსტატები დ კატეგორია:საქართველოს ღირსების ორდენის კავალრები კატეგორია:ვახტანგ გორგასლის II ხარისხის ორდენის კავალრები კატეგორია:ბრწყინვალების საპრეზიდენტო ორდენის კავალრები
ანანურის თეთრიგზის ნასოფლარი
ანანურის თეთრიგზის ნასოფლარი — არქეოლოგიური ძეგლი მდებარეობს დუშეთის მუნიციპალიტეტის სოფელ ანანურის ახალი დასახლების ჩრდილო-დასავლეთით, 100 მეტრზე, ტყიანი მთის ფერდობზე. თარიღდება Xll-Xlll საუკუნეებით. 1985, 1988-1989 და 1991 წლებში გათხარა ივანე ჯავახიშვილის სახელობის ინსტიტუტის არქეოლოგიური კვლევის ცენტრის აღმოსავლეთ საქართველოს მთიანეთის არქეოლოგიურმა ექსპედიციამ (ხელმძღვანელი რ. რამიშვილი). ძეგლი დაზიანდა ახალი მილსადენის გაყვანის დროს. ხელოვნურად მოსწორებულ, ქვის ღობით შემოსაზღვრულ პატარა ფართობზე შემორჩენილია ტერასულად განლაგებული საცხოვრებელი და სამეურნეო სათავსების (6 x 3,5 მეტრი; 6 x 1,9 მეტრი; 3,6 x 3,3 მეტრი; 3 x 2,7 მეტრი) ფრაგმენტები, ქვიშაქვის მშრალი წყობით ნაგებ კედელში აქა-იქ დატანებულია თახჩები. ზოგან კედელს მთელ სიგრძეზე გასდევს ქვით ნაწყობი დაბალი საფეხური - ტახტი. იატაკი მიწატკეპნილია ან ფილებითაა მოგებული. სათავსების შუაში კვადრატული და წრიული ფორმის ქვის კერაა. გადახურვა ბანურია. სამეურნეო დანიშნულების სათავსებში კირის ხსნარითა და ქვით ნაგები საწნახლები და ქვევრების ფრაგმენტებია. საცხოვრებელი კომპლექსის ჩრდილოეთ-აღმოსავლეთით, ეზოს გარეთ, გამოვლინდა ქვიშაქვით და ალიზის აგურით ნაგები ქურისა და სხვა სამეურნეო ნაგებობათა ნაშთები. განათხარი არქეოლოგიური მასალა (დერგების, ქოთნების, ბადიების, ხელადებისა და მოჭიქული ჯამების ფრაგმენტები) ინახება არქეოლოგიური კვლევის ცენტრის დუშეთის არქეოლოგიურ ბაზაში.
ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
გუგა რევიშვილი
გუგა რევიშვილი (დაბადების თარიღი უცნობია) — ქართველი სპორტსმენი (სუმო). ჭაბუკებს შორის ევროპის ჩემპიონატის ბრინჯაოს მედლის მფლობელი. ეს ჩემპიონატი ჩატარდა 2018 წელს ტალინში (ესტონეთი).
ფენინის ოლქი (ტეხასი)
ფენინის ოლქი (Fannin County) — ოლქი აშშ-ში, ტეხასის შტატში. ადმინისტრაციული ცენტრი — ქ. ბონემი. შეიქმნა 1837 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
კრისტინ ლაგარდი
ბიოგრაფია
კრისტინ ლაგარდი დაიბადა 1956 წლის 1 იანვარს პარიზში, უნივერსიტეტის ლექტორის ოჯახში. თავდაპირველად აირჩია სპორტული კარიერა, შედიოდა საფრანგეთის სინქრონული ცურვის ეროვნულ ნაკრებში, გახდა ეროვნული პირველობის ბრინჯაოს პრიზიორი. მამის ადრეული გარდაცველების შემდეგ სპორტული კარიერა დაასრულა. 17 წლის ასაკშიი მიიღო გაცვლითი პროგრამა American Field Service-ის სტიპენდია და გაემგზავრა აშშ-ში ერთი წლით.
უმაღლესი განათლება მიიღო პარიზის ნანატერის უნივერსიტეტსა და ექს-ან-პროვანსის პოლიტიკურ მეცნიერებათა ინსტიტუტში.
1981 წლიდან მუშაობდა მსოფლიოში ერთ-ერთ უმსხვილეს კონსალტინგურ ფირმაში Baker & McKenzie-ში, ჩიკაგოში. აქ გაიკეთა კარიერა და 1999 წელს გახდა პირველი ქალი, რომელიც სათავეში ჩაუდგა ორგანიზაციას. 2002 წელს Wall Street Journal Europe-მა შეიყვანა ევროპის საქმიანი ქალების ხუთეულში. 1995-2002 წლებში მუშაოიბდა საერთაშორისო და სტრატეგიული კვლევების ცენტრში, სადაც ერთ-ერთ კომისიას ხელმძღვანელობდა ზბიგნევ ბზეჟინსკისთან ერთად. 2005 წელს საფრანგეთის პრემიერ-მინისტრმა შესთავაზა საკუთარი კარიერა შეეცვალა, დაბრუნებულიყო საფრანგეთში და დაკავებულიყო პოლიტიკით. 2005-2007 წლებში საფრანგეთის საგარეო ვაჭრობის მინისტრია, 2007-2008 წლებში საფრანგეთის სოფლის მეურნეობისა და მეთევზეობის მინისტრი , 2008-2011 წლებში საფრანგეთის ეკონომიკისა და ფინანსების მინისტრი , პირველი ქალი ამ თანამდებობაზე. ფინანსთა მინისტრის თანამდებობაზე დანიშვნის შემდეგ კრისტინ ლაგარდმა განაცხადა: „თუკი საფრანგეთში ბენზინი ძვირია, მაშინ ფრანგებს მოუწევთ ველოსიპედებზე გადაჯდომა“. ჟურნალისტებმა იგი მარი ანტუანეტის შეადარეს, რომელმაც თავის დროზე თქვა ასეთი სიტყვები: „ხალხს არ აქვს პური? მაშინ ჭამონ ნამცხვრები“ და ლაგარდს უწოდეს „მადამ უტაქტობა“.
ჟურნალ Forbes-ის ვერსიით შედის მსოფლიოს ყველაზე გავლენიანი ქალების სიაში, 2019 წლის დეკემბერში დაიკავა მეორე ადგილი რეიტინგში და ჩამორჩა მხოლოდ ანგელკა მერკელს. თამაშობს ტენისს და არის ორი შვილის დედა.
სსფ-ის დირექტორ-განმკარგულებელი
2011 წლის 28 ივნისს აირჩიეს საერთაშორისო სავალუტო ფონდის დირექტორ-განმკარგულებლად. მოვალეობის შესრულებას შეუდგა 2011 წლის 5 ივლისიდან.
2016 წელს საერთაშორისო სავალუტო ფონდის დირექტორთა საბჭომ მეორე ვადით აირჩია დირექტორ-განმკარგულებლის თანამდებობაზე. 2019 წლის 16 ივლისს გამოაცხადა დაკავებული თანამდებობიდან გადადგომის შესახებ. თანამდებობა დატოვა 2019 წლის 12 სექტემბერს.
ევროპის ცენტრალური ბანკის პრეზიდენტი
2019 წლის 17 სექტემბრიდან ევროპის პარლამენტმა მხარი დაუჭირა კრისტინ ლაგარდის კანდიდატურას ევროპის ცენტრალური ბანკის პრეზიდენტის თანამდებობაზე (394 მომხრე 206-ის წინააღმდეგ).
სქოლიო
კატეგორია:დაბადებული 1 იანვარი კატეგორია:დაბადებული 1956 კატეგორია:საფრანგეთის ფინანსთა მინისტრები კატეგორია:ფრანგი პოლიტიკოსი ქალები კატეგორია:საფრანგეთის სოფლის მეურნეობის მინისტრები კატეგორია:საერთაშორისო სავალუტო ფონდის დირექტორები კატეგორია:ევროპის ცენტრალური ბანკის პრეზიდენტები
MTV Hits (ევროპა)
მინი|MTV Hits-ის ლოგო 2021 წლიდან MTV Hits — 24-საათიანი უწყვეტი მუსიკალური არხი, დაარსებული 2014 წლის 27 მაისს Viacom International Media Networks Europe-ის მიერ, რომელმაც ჩაანაცვლა MTV Hits UK ვერსია. არხი ხელმისაწვდომია ევროპის შემდეგ ქვეყნებში: ბელგია, ნიდერლანდები, ლატვია, თურქეთი, საფრანგეთი, შვედეთი, დანია, ნორვეგია, ფინეთი, რუმინეთი, ისრაელი, ავსტრია, გერმანია, შვეიცარია, პოლონეთი და რუსეთი
რესურსები ინტერნეტში
კატეგორია:MTV
მაურიცჰეისი
მაურიცჰეისი (Mauritshuis) — სამხატვრო გალერეა ნიდერლანდებში, ქალაქ ჰააგაში. მდებარეობს ვეივერის ტბის სანაპიროზე. XVII საუკუნის ჰოლანდიური არქიტექტურის ძეგლია და აგრეთვე მუზეუმი (სურათების სამეფო კაბინეტი). მაურიცჰეისი ჰოლანდიური კლასიციზმის ნიმუშია, რომელიც აშენდა 1633-1635 წლებში არქიტექტორ პიტერ პოსტის მიერ პრინც მორიც ორანელისთვის. მაურიცჰეისის მუზეუმს საფუძვლად დაედო ვილჰელმ V ორანელის „ხელოვნების კაბინეტის“ სურათების კოლექცია. აქ თავმოყრილია ჰოლანდიური, ნიდერლანდური და ფლამანდიური სკოლის მეტად მაღალხარისხიანი კრებულები. მაურიცჰეისი 1995 წელს გადავიდა სპეციალიზებული ფონდის განკარგულებაში. ამჟამინდელი კოლექცია დაახლოებით 800 სურათისგან შედგება და ფოკუსირდება ჰოლანდიელი და ფლამანდიელი მხატვრების (პიტერ ბრეიგელი, პაულუს პოტერი, პეტერ პაულ რუბენსი, რემბრანდტი, იან ვერმეერი და სხვა) ნამუშევრებზე. დღეისათვის ნიდერლანდების ერთ-ერთი ყველაზე მონახულებადი მუზეუმია.
რესურსები ინტერნეტში
კატეგორია:ნიდერლანდების მუზეუმები
ივანე აბაშიძე
ივანე (იოანე) ქაიხოსროს ძე აბაშიძე (გ. 12 დეკემბერი, 1822) — თავადი, იმერეთის აჯანყების (1819–1820) ერთ-ერთი ხელმძღვანელი და იმერეთის ტახტის პრეტენდენტი.
ბიოგრაფია
ივანე აბაშიძე დაიბადა იმერეთის თავადის, ქაიხოსრო აბაშიძის ოჯახში. დედამისი, დარეჯანი იყო იმერთა მეფის სოლომონ I-ის ქალიშვილი. 1820 წელს, იმერეთში მღელვარების ჩახშობის შემდეგ, რუსეთის მთავრობამ გასცა მისი დაპატიმრების ბრძანება, მაგრამ აბაშიძემ მოახერხა გურიაში გაქცევა. გურიაში მოსალაპარაკებლად ჩასული რუსი სარდალი, პოლკოვნიკი პუზირევსკი აბაშიძემ და ქაიხოსრო გურიელმა შემოქმედთან შეიპყრეს და თავი მოჰკვეთეს. 1820 წელს აჯანყებულმა იმერლებმა აბაშიძე მეფედ დაასახელეს. გურიაში რუსეთის ჯარების შესვლის შემდეგ აბაშიძე იძულებული გახდა გახიზნულიყო ახალციხეში, სადაც ის, ნ. დადიანის ცნობით, მოკლეს ვახტანგ ბატონიშვილის (დავით II-ის უკანონო შვილის როსტომის შვილი) მიგზავნილმა კაცებმა.
ივანე აბაშიძეს ცოლად ჰყავდა სიმონ III გურიელის ასული ელისაბედი. მათ შეეძინათ სამი შვილი — ქაიხოსრო, გიორგი და ეკატერინე. იმერეთის აჯანყების დროს ელისაბედი და ეკატერინე რუსეთში გადაასახლეს, მაგრამ მამია V გურიელის თხოვნით გზიდან დააბრუნეს და გურიაში დაასახლეს. 1838 წლის აღწერით, ელისაბედი ცხოვრობდა ქუთაისში, ეკატერინე კი შორაპნის მაზრაში და იღებდა პენსიას 1000 მანეთის ასიგნაციებით. ეკატერინე იყო აკაკი წერეთლის დედა.
რესურსები ინტერნეტში
კატეგორია:პიროვნებები გაურკვეველი დაბადების თარიღით კატეგორია:გარდაცვლილი 12 დეკემბერი კატეგორია:გარდაცვლილი 1822 კატეგორია:ქართველი დიდი ფეოდალები ი კატეგორია:მოკლული ქართველები
გიუზემელცი
გიუზემელცი (Ѓуземелци) — სოფელი ჩრდილოეთ მაკედონიაში, ლოზოვოს თემში (ვარდარის რეგიონი). მდებარეობს ზღვის დონიდან 372 მეტრზე. 2002 წლის მონაცემებით, მოსახლეობა 40 ადამიანს შეადგენდა.
სქოლიო
კატეგორია:ლოზოვოს თემის სოფლები
ებნისის მაცხოვრის ეკლესია
ებნისის მაცხოვრის ეკლესია — არქიტექტურული ძეგლი, დგას დუშეთის მუნიციპალიტეტში, სოფელი ებნისის აღმოსავლეთით, 2 კილომეტრზე, ტყეში. განეკუთვნება IX-X საუკუნეებს.
ეკლესია გეგმით სწორკუთხაა, ნაგებია რიყის ქვით. სამხრეთიდან გვიანდელი მინაშენი ეკვრის. ძლიერ დაზიანებულია: ჩამონგრეულია გადახურვა, ჩრდილოეთ კედლის საპირე წყობა და კედლების ზედა ნაწილები. ეკლესიას შეასვლელი სამხრეთი კედლის დასავლეთ ნაწილში აქვს. კარის გადახურვა ჩამოშლილია. აღმოსავლეთით ნალისებრი აფსიდის ღერძზე, ვიწრო სარკმელია, რომლის ორივე მხარეს თითო მცირე ზომის სწორკუთხა ნიშია. აფსიდი დარბაზისგან გამოყოფილია ფართო მხრებით, რომლებსაც კონქის ნალისებრი თაღი ეყრდნობა.
მინაშენი სწორკუთხაა. შეასვლელი სამხრეთიდან ჰქონია, შემორჩენილია მხოლოდ დასავლეთის წირთხლის ნაწილი. ფასადები სადაა. ეკლესიას ერტყა რიყის ქვით ნაგები წრიული გალავანი. მის სამხრეთ ნაწილში კარიბჭე ყოფილა.
ლიტერატურა
კატეგორია:დუშეთის მუნიციპალიტეტის ტაძრები
დარიენის ყურე
მინი|დარიენის ყურე დარიენის ყურე — ყურე კარიბის ზღვის სამხრეთ-დასავლეთ ნაწილში, კოლუმბიისა და პანამის სანაპიროებთან. ხმელეთში შეჭრილია 165 კილომეტრზე. სიღრმე გაშლილ ნაწილში 2000 მეტრს აღემატება. წყლის წლიური საშუალო ტემპერატურა ზედაპირზე 26°C. მარილიანობა 36 ‰ და მეტი. მოქცევა არასწორი ნახევარდღეღამური, სიმაღლე 0,6 მეტრი. ყურის სამხრეთ ვიწრო ნაწილს ურაბის ყურე ჰქვია.
ბალიქი (მრავალმნიშვნელოვანი)
ბალიქი შეიძლება აღნიშნავდეს:
ლიუკე ლი
ლი ლიუკე ტიმოტეი ზაკრისონი (Li Lykke Timotej Zachrisson) ცნობილია, როგორც Lykke Li (ლიუკე ლი)  (დ. 18 მარტი 1986, ისტადი, სკონე, შვედეთი) — შვედი მომღერალი, კომპოზიტორი და მოდელი. მისი მუსიკა ხშირად შეიცავს ინდ-პოპის, დრიმ-პოპის და ელექტრო-პოპის ელემენტებს; თავის სიმღერებში იყენებს შემდეგ ინსტრუმენტებს: ვიოლინოს, სინთეზატორს, დოლს, საყვირს, საქსოფონს, ჩელოს და აფრიკულ დასარტყამს. ლი ფლობს სოპრანოს ვოკალურ დიაპაზონს. ლის სადებიუტო ალბომი, Youth Novels, 2008 წელს გამოვიდა. მისი მეორე ალბომი, Wounded Rhymes, გამოიცა 2011 წელს, რასაც 2014 წელს მოჰყვა მისი მესამე ალბომი I Never Learn. 2016 წელს, ლიუკე ლიმ ჩამოაყალიბა ბენდი LIV.
ადრეული წლები
ლიუკე ლი დაიბადა 1986 წლის 18 მარტს ისტადში, სკონეს ლენში. დედამისი, ჩარსტი სტიგი, ფოტოგრაფია, ხოლო მამამისი, იოჰან ზაკრისონი (სასცენო სახელით სილვერსურფანი), შვედური ბენდის Dag Vag-ის წევრია. ოჯახი სტოკჰოლმში გადავიდა საცხოვრებლად, როდესაც ლიუკე ჯერ ბავშვი იყო და ლიუკეს ექვსი წლისას, ისინი გადავიდნენ პორტუგალიის მთებში საცხოვრებლად, სადაც ხუთი წელი გაატარეს. ოჯახმა, ასევე ბევრი დრო გაატარა ლისაბონსა და მაროკოში, ხოლო ზამთარში, ნეპალსა და ინდოეთში. როდესაც ის იყო 19 წლის, სამი თვის განმავლობაში ცხოვრობდა ბრუკლინის ბუშვიკის რაიონში, ნიუ-იორკში. დაბრუნდა, როდესაც ის იყო 21 წლის, თავისი ალბომის ჩასაწერად.
სქოლიო
კატეგორია:დაბადებული 18 მარტი კატეგორია:დაბადებული 1986 კატეგორია:შვედი მომღერლები
რატი რეხვიაშვილი
რატი რეხვიაშვილი (დ. უცნობია) — ქართველი სპორტსმენი (მკლავჭიდი). შეზღუდულ შესაძლებლობათა მქონე პირთა შორის ევროპის ჩემპიონატის ბრინჯაოს მედლის მფლობელი. ეს ჩემპიონატი ჩატარდა 2018 წელს სოფიაში (ბულგარეთი).
რესურსები ინტერნეტში
კატეგორია:პიროვნებები გაურკვეველი დაბადების თარიღით კატეგორია:ქართველი მკლავჭიდელები
იუნესკოს მსოფლიო მემკვიდრეობის ძეგლები მონტენეგროში
2014 წლის მონაცემებით მონტენეგროში იუნესკოს მსოფლიო მემკვიდრეობის 2 ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით სულ 1007 ძეგლია შეტანილი, მათ შორის 0,2 % მონტენეგროს ძეგლებია. ერთი ობიექტი შეტანილია ბუნები ძეგლის კრიტერიუმებით, ხოლო მეორე კულტურული ძეგლის კრიტერიუმებით. კულტურული ობიექტი წარმოადგენს კაცობრიობის შემოქმედებითი გენიის შედევრს. გარდა ამისა, 2014 წლის მონაცემებით მონტენეგროს 6 ობიექტი წარდგენილია იუნესკოს საცდელ სიაში. მსოფლიო მემკვიდრეობისა და ბუნებრივი მემკვიდრეობის დაცვის კონვენციის რატიფიცირება ჩერნოგორიამ მოახდინა 2006 წლის 3 ივნისს. თუმცა პირველი ობიექტი მონტენეგროს ტერიტორიიდან სიაში შეიტანეს 1979 წელს, მაშინ, როდესაც ქვეყანა შედიოდა იუგოსლავიის შემადგენლობაში.
ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.
ობიექტების გეოგრაფიული მდებარეობა
წითელი წერტილებით მონიშნულია სტეჩკების მდებარეობა.
საცდელი სია
იუნესკოს საცდელ სიაში შეტანილია მონტენეგროს 6 ობიექტი.
სქოლიო
*
განდოვი (მრავალმნიშვნელოვანი)
განდოვი შეიძლება აღნიშნავდეს:
კატლერ ბეკეტი
მინიატიურა
კატლერ ბეკეტი იყო ბრიტანეთის ფლოტის ადმირალი. ის ემსახურებოდა დიდი ბრიტანეთის მეფე ჯორჯ II-ს. მას სურდა საბოლოოდ მსოფლიოში ყველა მეკობრე მოეკლა და სამყაროში მეკობრეობა გაექრო. მაგრამ ბეკეტს წინ აღუდგა მეკობრე ბარონების საძმო, რომელმაც იგი დაამარცხა „კარიბის ზღვის მეკობრეების“ მესამე ფილმში „მსოფლიოს დასასრული“ – იგი გემთან ერთად ჩაძირეს ჯეკ ბეღურამ და უილ ტერნერმა.
სქოლიო
კატეგორია:კარიბის ზღვის მეკობრეების პერსონაჟები კატეგორია:გამოგონილი მეკობრეები
კრასნოდარის დიდმოწამე ეკატერინეს საკათედრო ტაძარი
კრასნოდარის დიდმოწამე ეკატერინეს საკათედრო ტაძარი (Екатерининский собор) — საკათედრო მართლმადიდებლური ტაძარი კრასნოდარში.
მიეკუთვნება რუსეთის მართლმადიდებელი ეკლესიის მოსკოვის საპატრიარქოს ეკატერინოდარის ეპარქიას.
ისტორია
ტაძრის აგება გადაწყვიტეს 1889 წლის 17 ოქტომბერს - ზუსტად ერთი წლის შემდეგ იმპერატორის მატარებლის ავარიისაგან, რომელსაც საიმპერატორო სახლის ყველა წევრი ცოცხალი გადაურჩა. ავარიამდე ცოტა ხნით ადრე იმპერატორი ალექსანდრე III ცოლთან და შვილებთან ერთად სტუმრობდა ეკატერინოდარს. იმპერატორის ოჯახის სიკვდილისაგან ხსნის აღსანიშნავად გადაწყვიტეს ეკატერინოდარში აეშენებინათ ტაძარი. მთავარი საკურთხეველი უნდა ყოფილიყო ნაკურთხი დიდმოწამე ეკატერინეს სახელზე ხოლო დანარჩენი იმპერატორის ოჯახის წევრების (მარია, ნიკოლოზი, გიორგი, მიხეილი, ქსენია და ოლღა) ზეციური მფარვლების სახელზე.
ეკლესიას საფუძველი ჩაუყარეს 1900 წლის 23 აპრილს ეკატერინეს მოედანზე, სადაც ამ დროისათვის მდებარეობდა უკვე მოძველებული წმინდა ეკატერინეს სახელობის ხის ეკლესია, რომელიც აგებული იყო 1814 წელს. პროექტზე მუშაობდა ადგილობრივი არქიტექტორი ივან მალგერბი. ტაძრის მშენებლობა ფინანსების არქონის გამო დროდადრო ჩერდებოდა. საბოლოოდ, 1914 წლის 24 მარტს ეკატერინოდარის ქალაქის თავის მიხეილ სკვორიკოვის აქტიური მონაწილეობით ტაძრის მშენებლობა დასრულდა და შედგა მთავარი საკურთხევლის საზეიმო კურთხევა.
სამოქალაქო ომის წლებში ეკატერინეს ტაძრის განსასვენებელში დაასაფლავეს თეთრგვარდიელთა მოძრაობის აქტიური მონაწილეები: გენერალი მიხეილ ალექსეევი, პოლკოვნიკი დიმიტრი მიონჩინსკი და გენერალ-ლეიტენანტი ნიკოლოზ ტიმანოვსკი.
1922 წელს ტაძარი ობნოვლენცების ხელში გადავიდა. ამავე წელს მოშიმშილე ვოლგისპირელებმა გაძარცვეს. 1930-იანი წლებისათვის ტაძარი მოამზადეს ასაფეთქებლად, რათა აგური გამოეყენებინათ. არქიტექტორმა მალგერბემ მოახერხა ეკლესიის განადგურების კომისიის განზრახვის შეცვლა.
ღვთისმსახურება ტაძარში აღსდგა 1942 წელს გერმანელთა მიერ კრასნოდარის ოკუპაციის პერიოდში, მაგრამ ამავდროულად აქ განთავსებული იყო საწყობიც. სრული დატვირთვით ეკლესიაში ღვთისმსახურება აღსდგა 1944 წელს, ქალაქის გერმანელებისაგან გათავისუფლების შემდეგ, მაგრამ ეგვტერების სახელწოდება შეიცვალა და ეწოდა ღვთისმშობლის მიძინებს, აღდგომის, ხარების, წმინდა სერგისა და ბარბარეს სახელები. მთავარმა საკურთხეველმა შეინარჩუნა ეკატერინეს სახელი.
2011-2012 წლებში მიმდინარეობდა ტაძრის მთავარი გუმბათის აღდგენითი სამუშაოები მისი გუმბათი ოქროფურცლით მოაპირკეთეს.
რესურსები ინტერნეტში
კატეგორია:რუსეთის კულტურული მემკვიდრეობის ძეგლები კრასნოდარის მხარეში კატეგორია:კრასნოდარის ტაძრები
Come Swing with Me!
Come Swing with Me! — ფრენკ სინატრას ალბომი, გამოცემული 1961 წელს. ფირფიტა გამოიცა ლეიბლზე Capitol. ეს არის სინატრას უკანასკნელი ალბომი Capitol-ზე, რომელიც მხოლოდ სვინგის ჟანრის სიმღერებისგან შედგება.
უბიკვისტები
უბიკვისტები (< ლათ. ubique — ყველგან) — ცხოველებისა და მცენარეების სახეობები, რომლებიც ბინადრობენ სხვადასხვაგვარ ეკოლოგიურ პირობებში, მაგ., სხვადასხვა ნიადაგში, ეკოლოგიურად თავისებურებებით განსხვავებულ შიდა წყალსატევებში, ხმელეთის სხვადასხვა ბიოტოპში და ა. შ. ახასიათებთ ფართო ეკოლოგიური ვალენტობა — შეუძლიათ იარსებონ თითქმის ყოველგვარ კლიმატურ პირობებში, სხვადასხვა მარილიანობის მქონე წყალში და განსხვავებულ ადგილსამყოფელში. უბიკვისტებს ეკუთვნის ჩვეულებრივი ლელი — გვხვდება წყალსატევებსა და ხმელეთზე, ზოგჯერ გრუნტის წყლებიან ადგილებში, თიხნარ და ქვიშნარ გრუნტზე — ტროპიკებიდან არქტიკამდე; ჩვეულებრივი ფიჭვი — იზრდება სფაგნუმიან ჭაობებში, კირქვებზე, ქვიშაე, თიხნარ ნიადაგზე; მგელი და ჩვეულებრივი მელა გავრცელებულია ტუნდრაში, ტყეში, ველზე, ნახევრად უდაბნოებში, ზოგჯერ უდაბნოშიც. განსაკუთრებით მრავალრიცხოვანია უბიკვისტები წყლის გარემოში (მაგ., მრავალი წყლის უმარტივესი, დიატომისებრი წყალმცენარეები და სხვა).
ლიტერატურა
კატეგორია:ორგანიზმები კატეგორია:ეკოლოგია
გარაიბეილი (მრავალმნიშვნელოვანი)
გარაიბეილი შეიძლება აღნიშნავდეს:
სესტრორეცკის ტიხვინის ღვთისმშობლის ხატის ტაძარი
სესტრორეცკის ტიხვინის ღვთისმშობლის ხატის ტაძარი (Храм Тихвинской иконы Божией Матери) —  მართლმადიდებლური ტაძარი, სესტრორეცკში, სანქტ-პეტერბურგის საკურორტო რაიონში. აგებულია 2004-2005 წლებში.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს სანქტ-პეტერბურგის ეპარქიას.
ისტორია
ტაძარი ააგეს 2005 წლის 9 მაისს, მეორე მსოფლიო ომშ გამარჯვების 60 წლისთავისათვის. იგი ააგეს ლადოგისა და სანქტ-პეტერბურგის მიტროპოლიტ ვლადიმირის ლოცვა-კურთხევით ტიხვინის ღვთისმშობლის ხატის სახელზე.
2004 წლის 27 სექტემბერს მომავალი ტაძრის ადგილზე მამა სერგიმ მამა მორტირისთან ერთად აღავლინა ლოცვა უფლის ჯვრის ამაღლების სახელზე, დაამონტაჟეს ჯვარი და სესტრორეცკში დიდი ხნის შემდეგ კვლავ გაისმა ზარების ხმა. უკვე 2005 წლის 4 მაისს, ბრწყინვალე შვიდეულში, ახალ ტაძარში შედგა პირველი ღვთისმსახურება.
ტიხვინის ღვთისმშობლის ხატი
თითქმის ნახევარი საუკუნე, ტიხვინის ღვთისმშობლის ხატი, რომლის სახელზე ააგეს ტაძარი სესტრორეცკში, იმყოფებოდა საზღვარგარეთ, უკანასკნელი ათი წელი კი ჩიკაგოს სამების ტაძარში. ამერიკის შეერთებული შტატების მიწაზე ხატი მოხვდა მეორე მსოფლიო ომის დროს, როცა ტიხვინი დაიპყრო ფაშისტურმა გერმანიამ. ხატი ტაძარში დააბრუნეს 2004 წლის ივლისში.
სასულიერო ცენტრი
მოგვიანებით ტაძართან გაიხსნა სასულიერო ცენტრი. თავდაპირველად ტაძრის ქტიტორის ფინანსებით გაიხსნა სასულიერო ტიხვინის ღვთისმშობლის ტაძრის ბიბლიოთეკა, რომლის ფონდიც მოიცავდა 6 000 წიგნს. ბიბლიოთეკასთან მუშაობდა საკვირაო სკოლა.
რესურსები ინტერნეტში
კატეგორია:სესტრორეცკის ტაძრები
ფეიეტის ოლქი (ტეხასი)
ფეიეტის ოლქი (Fayette County) — ოლქი აშშ-ში, ტეხასის შტატში. ადმინისტრაციული ცენტრი — ქ. ლა-გრეინჯი. შეიქმნა 1837 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
ჩერნობილი (მინისერიალი)
ჩერნობილი (Chernobyl) — ხუთი სერიისგან შემდგარი ისტორიული დრამა, მინისერიალი შექმნილი და დაწერილია კრეიგ მაზინის მიერ. რეჟისორი კი იოჰან რენკია. მინისერიალი ამერიკული HBO-სა და ბრიტანული Sky UK-ს არხის ერთობლივი ნამუშევარია, რომელიც ასახავს ჩერნობილის ბირთვულ კატასტროფას, რომელიც 1986 წლის აპრილში მოხდა და მის შემდეგ განხორციელებულ უპრეცედენტო გაწმენდით სამუშაობებს. სერიალის მსახიობთა რიგში შევიდნენ: ჯარედ ჰარისი, სტელან სკარშგორდი, ემილი უოტსონი და პოლ რიტერი. მინისერიალის პრემიერა შედგა 2019 წლის 6 მაისს აშშ-ში და 7 მაისს გაერთიანებულ სამეფოში, რა დროსაც მიიღო კრიტიკოსების დადებითი შეფასება.
წინაპირობა
ჩერნობილი დრამატიზებას ახდენს ნამდვილ ისტორიას, სადაც მოყოლილია ამბავი ადამიანის მიერ გამოწვეულ კატასტროფაზე. მინისერიალი აქცენტს აკეთებს 1986 წლის აპრილში, საბჭოთა უკრაინის ტერიტორიაზე მომხდარ ბირთვულ აფეთქებაზე, სადაც ნაჩვენებია თუ როგორ და რატომ მოხდა ეს კატასტროფა და იმ ხალხის ისტორიები, რომლებიც ებრძოდნენ შედეგებს და დაიღუპნენ კატასტროფის შედეგების დაძლევისას, აგრეთვე ნაჩვენებია ისიც, თუ როგორ ცდილობს საბჭოთა ხელისუფლება დამალოს კატასტროფის რეალური მიზეზები.
მინისერიალის დიდი ნაწილი ეფუძნება პრიპიატის ადგილობრივების მოგონებებს, რომელიც მოყოლილია ბელარუსი ნობელიანტი მწერლის სვეტლანა ალექსიევიჩის წიგნში — ჩერნობილის ლოცვა.
აკონრი
აკონრი (Achonry; Achadh Conaire, „კონერის მინდორი“) — სოფელი ირლანდიაში, მდებარეობს სლაიგოს საგრაფოში, კონაქტის პროვინციაში.
რესურსები ინტერნეტში
კატეგორია:სლაიგოს საგრაფოს დასახლებული პუნქტები
ირჟი მალაშეკი
ირჟი მალაშეკი (Jiří Malásek; დ. 7 აგვისტო, 1927, ბრნო — გ. 26 სექტემბერი, 1983, ტეპლიცე) — ჩეხი პიანისტი და კომპოზიტორი.
მუსიკალური კარიერა დაიწყო 1950-იანი წლების ბოლოს. უკრავდა ბარებში, მუშაობდა ჩეხოსლოვაკიის რადიოსა და ტელევიზიისთვის. ამ დროს გაიცნო და დაუმეგობრდა ირჟი ბაჟანტს, ვისთან ერთადაც შექმნა ცნობილი და წარმატებული პიანოს დუეტი. დაწერა მუსიკა მრავალი ფილმისთვის, თეატრისა და მიუზიკლისთვის.
გარდაიცვალა 1983 წელს, 56 წლის ასაკში, გულის შეტევით.
რესურსები ინტერნეტში
კატეგორია:ჩეხი პიანისტები კატეგორია:ჩეხი კომპოზიტორები კატეგორია:დაბადებული  7 აგვისტო კატეგორია:დაბადებული 1927 კატეგორია:გარდაცვლილი 26 სექტემბერი კატეგორია:გარდაცვლილი 1983
გუსარი
გუსარი (Qusar, Кцlар) — ქალაქი აზერბაიჯანში და გუსარის რაიონის ადმინისტრაციული ცენტრი. მდებარეობს კავკასიონის მთისწინეთში, ხუდათის სარკინიგზო სადგურიდან სამხრეთ-დასავლეთით 35 კილომეტრში, დედაქალაქ ბაქოდან 180 კილომეტრში.
მოსახლეობა და რელიგია
გუსარი თავისი ისტორიის განმავლობაში საცხოვრებელი ადგილი იყო რუსებისთვის, ებრაელებისთვის, ლეზგებისთვისა და აზერბაიჯანელებისათვის. როდესაც ირანის სამხედრო ლიდერმა ნადირ შაჰ ავშარმა 1731 წელს გუსარი დაიპყრო აქ დარჩენილი ებრაელები ისლამზე გადაიყვანა. ებრაელთა ძირითადმა ნაწილმა კი XVIII საუკუნის ბოლოს გუსარი დატოვა, ხოლო XIX საუკუნის დასაწყისში ისინი ყუბაში დასახლდნენ.
კავკასიის სტატისტიკური კომიტეტის მიერ შედგენილი დასახლებების ჩამონათვალის მიხედვით (1859-დან 1864 წლამდე არსებული ინფორმაციის თანახმად), გუსარში იყო მართლმადიდებლური და რომაულ-კათოლიკური ეკლესია. ამავე ინფორმაციის თანახმად, ოფიციალური სოფელი გუსარი მდებარეობდა ამ ტერიოტორიიდან შორს, სადაც ცხოვრობდნენ თათრები და ლეზგები, რომლებიც სუნიტი მუსულმანები იყვნენ.
1897 წლის აღწერის შედეგებმა აჩვენა, რომ გუსარის მოსახლეობა 1595 ადამიანს შეადგენდა, რომელთაგანაც 936 მართლმადიდებელი იყო, 361 მუსლიმი და 211 ებრაელი. 1910, 1912, 1915 და 1916 წლების „კავკასიური კალენდრის“ თანახმად, მისი მოსახლეობა ძირითადად რუსებისგან შედგება. 1910 წლის ასევე „კავკასიური კალენდრის“ თანახმად, გუსარში 1908 წელს 1044 ადამიანი ცხოვრობდა, 1912 წელს 1047 ადამიანი, ხოლო 1915 და 1916 წლებში კი 1203 ადამიანი.
1921 წელს აზერბაიჯანის აღწერის მონაცემებით, მოსახლეობის 32,1%-ს შეადგენდნენ რუსები, 28,3%-ს ლეზგები, 27,6%-ს აზერბაიჯანელები, 4,1%-ს ებრაელები, 3,6%-ს სპარსელები, ხოლო 2,0%-ს მმთიელი ებრაელები.
1936 წელს, მოსახლეობა 3.4 ათას ადამიანს შეადგენდა, ხოლო 1959 წლის აღწერის მონაცემებით კი 7 366 ადამიანს.
ქალაქის 1979 წლის აღწერის მონაცემებით, ქალაქ გუსარის მოსახლეობა იყო 12 225 ადამიანი იყო, ხოლო 1989 წელს მიაღწია 14 230 ადამიანს. 1970-80-იან წლებში, აქ მცხოვრებ ებრაელთა უმეტესი ნაწილი ისრაელში გაემგზავრა.
გეოგრაფია
ყველაზე მაღალი ტემპერატურა რაც დაფიქსირებულია შეადგენდა +39 ° C-ს ( დაფიქსირდა 2014 წელს), ხოლო მინიმალური ტემპერატურა კი −31° C -ს შეადგენდა (დაფიქსირდა 1943 წელს). საშუალო წლიური ნალექი დაახლოებით 498 მმ-ს ტოლია. როგორც წესი, რეგიონში პირველი თოვლი მოდის ოქტომბრის ბოლოდან ნოემბრის დასაწყისამდე პერიოდში. საშუალო თვიური ტემპერატურა ძალიან ახლოს არის ისეთი ქალაქებთან, როგორებიცაა: ვენა, ლიუბლიანა და ბუდაპეშტი.
ეკონომიკა
ქალაქში მდებარეობს საკონსერვო, რძის და ასფალტის ქარხნები.
სქოლიო
კატეგორია:ყუბა-ხაჩმაზის რეგიონის ქალაქები
ბორის ნემცოვი
ბორის ნემცოვი (Бори́с Ефи́мович Немцо́в; დ. 9 ოქტომბერი, 1959 — გ. 27 თებერვალი, 2015) — რუსი პოლიტიკოსი და სახელმწიფო მოღვაწე.
ბორის ნემცოვი იყო ნიჟნი-ნოვგოროდის ოლქის პირველი გუბერნატორი (1991-97). მოგვიანებით მუშაობდა რუსეთის მთავრობაში, სადაც იყო საწვავისა და ენერგეტიკის მინისტრი (1997), რუსეთის ვიცე-პრემიერი და უშიშროების საბჭოს წევრი (1997-98). გუბერნატორად და ვიცე-პრემიერად მუშაობის მომენტში იყო ამ თანამდებობებზე მყოფი ყველაზე ახალგაზრდა რუსი პოლიტიკოსი. რამდენიმეჯერ იყო არჩეული ქვეყნის პარლამენტში, 1990 წელს აირჩიეს რსფსრ-ის სახალხო დეპუტატად, ხოლო 1993 წელს — რუსეთის ფედერალური კრების ფედერაციის საბჭოში, 1995-1997 წლებში იყო ფედერაციის საბჭოს წევრი გუბერნატორის თანამდებობაზე.
1998 წელს ჩამოაყალიბა მოძრაობა „ახალგაზრდა რუსეთი“. 1998 წელსვე იყო თანადამფუძნებელი ჯგუფისა „მარჯვენა საქმე“, ხოლო 1999 წელს — ჯგუფისა „მემარჯვენე ძალების კავშირი“. ამ ჯგუფის დაშლის შემდეგ, 2008 წელს, დააფუძნა ლიბერალური პოლიტიკური მოძრაობა „სოლიდარობა“ (Солидарность). 1999-2003 წლებში იყო რუსეთის ფედერაციის ფედერალური კრების სახელმწიფო დუმის დეპუტატი, სადაც ეკავა სახელმწიფო დუმის თავმჯდომარის მოადგილისა და ფრაქცია მემარჯვენე ძალების კავშირის ხელმძღვანელის თანამდებობები. 2003 წლის შემდეგ მუშაობდა ბიზნესის სფეროსა და უკრაინის პრეზიდენტის შტატგარეშე მრჩევლად.
ბორის ნემცოვი მოკლეს 2015 წლის 27 თებერვალს, მოსკოვის ცენტრში.
სქოლიო
კატეგორია:რუსი პოლიტიკოსები კატეგორია:დაბადებული 9 ოქტომბერი კატეგორია:დაბადებული 1959 კატეგორია:გარდაცვლილი 27 თებერვალი კატეგორია:გარდაცვლილი 2015 კატეგორია:მოკლული რუსი პოლიტიკოსები კატეგორია:ტროეკუროვის სასაფლაოზე დაკრძალულები
ვახტანგ ქარსელაძე
ვახტანგ ილიას ძე ქარსელაძე (დ. 21 იანვარი, 1919 — გ. 15 სექტემბერი, 1966) — ქართველი მოჭადრაკე, მწვრთნელი, საქართველოში ქალთა საჭადრაკო სკოლის მესაძირკვლე. სსრკ დამსახურებული მწვრთნელი (1956), საქართველოს სსრ დამსახურებული მწვრთნელი (1957), საქართველოს სსრ დამსახურებული მასწავლებელი (1968).
ვახტანგ ქარსელაძე იყო პიონერთა და მოსწავლეთა რესპუბლიკის სასახლის ჭადრაკის კაბინეტის მასწავლებელი 1947-1966 წლებში. ქარსელაძის მოწაფეები იყვნენ ნონა გაფრინდაშვილი, ნანა ალექსანდრია, ე. კაკაბაძე, მ. ტოგონიძე, რ. ჯინჯიხაშვილი, თამაზ გიორგაძე, იური ჩიქოვანი, დ. ჯანოევი, ა. ბოკუჩავა და სხვა.
რესურსები ინტერნეტში
კატეგორია:დაბადებული 21 იანვარი კატეგორია:დაბადებული 1919 კატეგორია:გარდაცვლილი 15 სექტემბერი კატეგორია:გარდაცვლილი 1966 კატეგორია:ქართველი მოჭადრაკეები ვ
ენრიკეტა დ’ესტე
ენრიკეტა დ’ესტე (Enrichetta d'Este; დ. 27 თებერვალი, 1702, მოდენა, იტალია — გ. 30 იანვარი, 1777, პარმა, იტალია) — ესტეს დინასტიის წარმომადგენელი. მოდენის ჰერცოგის ასული. პარმისა და პიაჩენცის უკანასკნელი ჰერცოგინია ფარნეზეების დინასტიიდან 1728-1731 წლებში როგორც ანტონიო ფარნეზეს მეუღლე.
ბიოგრაფია
ენრიკეტა დაიბადა 1702 წლის 27 თებერვალს მოდენაში. იგი იყო მოდენისა და რეჯოს ჰერცოგ რინალდო დ’ესტესა და მისი მეუღლის, ჰერცოგინია შარლოტა ბრაუნშვაიგ-ლიუნებურგელის ქალიშვილი.
1720 წელს ენრიკეტას ძმამ, პრინცმა ფრანჩესკომ ცოლად შეირთო საფრანგეთის მეფე ლუი XV-ის რეგენტ-ბიძაშვილის, ორლეანის ჰერცოგ ფილიპ II-ის ასული შარლოტ აგლაე ორლეანელი, რომელიც მალევე დაუმეგობრდა ენრიკეტასა და მის დებს: ბენედიტასა და ამალიას.
1725 წელს ენრიკეტა იმ 99 ევროპელი პრინცესიდან ერთ-ერთი იყო, რომელიც ლუი XV-ის საცოლედ მოიაზრებოდა, თუმცა საფრანგეთის მეფემ საბოლოო არჩევანი პოლონელ პრინცესა მარია ლეშჩინსკაზე შეაჩერა. ფრანგებთან ჩაშლილი მოლაპარაკებების შემდეგ, მამამისმა ენრიკეტას მეზობელ პარმაში გათხოვება მოისურვა, სადაც მემკვიდრის კრიზისი ჰქონდათ.
1728 წლის 5 თებერვალს ენრიკეტა პარმის ჰერცოგ ანტონიო ფარნეზეზე დააქორწინეს, რომლის დედა, მარია დ’ესტე ენრიკეტას ღვიძლი მამიდა იყო. აღსანიშნავია ისიც, რომ ანტონიო თავისი გვარის უკანასკნელი მამრობითი სქესის წარმომადგენელი იყო, რის გამოც ბავშვის გაჩენა ენრიკეტას უპირველეს მოვალეობად იქცა.
თითქმის სამწლიანი ქორწინების შემდეგ, 1731 წლის 20 იანვარს ანტონიო ფარნეზე უშვილოდ აღესრულა, რითაც შეწყდა ფარნეზეების გვარი. ამ ყოველივეს ფარნეზეთა ნათესავებს შორის მემკვიდრეობისათვის ომის დაწყება მოჰყვა, რის გამოც ტახტი ცარიელი დარჩა, ამის გამო კი საჰერცოგოს რეგენტის სტატუსით ენრიკეტა მართავდა.
მისი ერთწლიანი რეგენტობის შემდეგ, 1731 წლის 29 დეკემბერს პარმის ტახტი ანტონიოს ნახევარ-ძმის ქალიშვილის, ისაბელ ფარნეზეს ვაჟმა, 12 წლის პრინცმა კარლოსმა დაიკავა, რომელიც ისაბელთან ერთად ასევე ესპანეთის მეფე ფილიპე V-ის ვაჟი და ბურბონთა დინასტიის წარმომადგენელიც იყო. ამით დასრულდა ენრიკეტას რეგენტობა, მცირეწლოვან კარლოსს კი რეგენტად ბებიამისი, დოროთეა სოფია ნოიბურგელი დაენიშნა.
კარლოსი 1735 წელს დაამხო საღვთო რომის იმპერატორმა კარლ VI-მ და თავი პარმის ჰერცოგად გამოაცხადა. შექმნილი რთული ვითარების გამო, ჯერ კიდევ ახალგაზრდა ენრიკეტა იძულებული გახდა გაბატონებულ გერმანელებთან დაახლოებაზე ეფიქრა, რის გამოც 1740 წლის 23 მარტს დაქორწინდა ჰესენ-დარმშტადტის ლანდგრაფ ლეოპოლდზე.
1764 წელს, მეორედ დაქვრივებული და ისევ უშვილო ენრიკეტამ ფილიპე I-ს პარმაში დაბრუნების ნებართვა სთხოვა. თანხმობის მიღების შემდეგ იგი პარმაში დასახლდა, სადაც გაატარა დარჩენილი ცხოვრება და გარდაიცვალა 1777 წლის 30 იანვარს, 74 წლის ასაკში.
ლიტერატურა
კატეგორია:დაბადებული 27 თებერვალი კატეგორია:დაბადებული 1702 კატეგორია:გარდაცვლილი 30 იანვარი კატეგორია:გარდაცვლილი 1777 კატეგორია:დ’ესტე კატეგორია:პარმის ჰერცოგინიები კატეგორია:მოდენის პრინცესები
კეზენოიამი
კეზენოიამი (Кезенойам) — ტბა რუსეთში, ჩეჩნეთის ვედენოს რაიონის და დაღესტნის ბოთლიხის რაიონის საზღვარზე. მიეკუთვნება მდინარე სულაკის აუზს. წარმოადგენს რეგიონალური მნიშვნელობის ჰიდროლოგიურ ბუნების ძეგლს. მდებარეობს სუბალპური მდელოების სარტყელში. ზაფხულში ტბაში წყალი 17-18 გრადუსამდე თბება. ზამთარში კი ყინულის საფრის სისქე აღწევს 60–80 სმ-ს. წყლის მოცულობა 62 მილიონი მ³ შეადგენს. ზღვის დონიდან სიმაღლე 1854 მეტრია.
ბუნებრივი კაშხალი, რომელიც მდებარეობს ტბის დასავლეთ ნაწილში, 100 მეტრზე მეტ სიმაღლეს აღწევს. ტბის ქვაბულს ციცაბო ფერდობები და ბრტყელი ფსკერი აქვს. მაქსიმალური სიღრმე 74 მ. ჩრდილოეთიდან სამხრეთისაკენ გადაჭიმულია 2 კმ-ზე, ხოლო დასავლეთიდან აღმოსავლეთისაკენ 2,7 კმ-ზე. მაქსიმალური სიგანე 735 მ. სანაპირო ზოლის სიგრძეა 10 კმ. ტბა იკვებება მდინარეებითა და მასში ჩამდინარე ნაკადულებით. წყლის დონე წლიდან წლამდე იცვლება.
არქეოლოგიური ძეგლებიდან მნიშვნელოვანია ნახის (ჩეჩნური) საბრძოლო და საცხოვრებელი კოშკები, შუა საუკუნეების ნახის ციხე, უძველესი სამარხები და ასევე ჩეჩნეთის ზოგიერთი ადრეული მეჩეთი.
2015 წლის 18 აპრილს ტბის სანაპიროზე გაიხსნა ტურისტულ-გამაჯანსაღებელი კომპლექსი „კეზენოი-ამი“. სპორტულ და ტურისტულ კომპლექსში შედის სასტუმრო, რომელსაც აქვს 58 ოთახი. ასევე ცალკეა განთავსებული კოტეჯები, სპორტული კომპლექსი ფართობით 1200 მ², სპორტული მოედანი, ნავსადგური, კაფე-ბარი, რესტორანი და სხვა ობიექტები.
1970-1980 წლებში ტბაზე განთავსებული იყო სსრკ ოლიმპიური სანაოსნო გუნდის ბაზა, თუმცა რესპუბლიკაში საომარი მოქმედებების დროს ბაზა მთლიანად განადგურდა.
2015 წელს, რუსეთის ნიჩბოსნობის ფედერაციის პრეზიდენტმა ვენიამინ ბუტმა განაცხადა, რომ აპირებს კეზენოიამზე განაახლოს რუსეთის ეროვნული ნაკრების ვარჯიშები ნიჩნოსნობაში. 2017 წლის ივლისში ტბაზე შედგა პირველი შეჯიბრება „კეზენოი-თასი 2017“, რომელშიც მონაწილეობდნენ 8 ქვეყნის სპორტსმენები.
ტბას რამდენიმე სახელი აქვს, მათგან გამოსარჩევია: კეზენოი-ამი, კაზენოი-ამი, კაზენოიამი, ეიზენამი, გოლუბოე და რეტლო.
აკლერი
აკლერი (Aclare; Áth an Chláir, დაბლობის ფონი) — სოფელი ირლანდიაში, მდებარეობს სლაიგოს საგრაფოში, კონაქტის პროვინციაში. სოფელში მდებარეობს ო'ჰარების საგვარეულო, ნანგრევებად ქცეული ციხესიმაგრე. წმინდა პატრიკის დღეზე აკლერში იმართება ყოველწლიური აღლუმი, რომელიც მთელი საგრაფოს ერთ-ერთი მნიშვნელოვანი ღონისძიებაა. 2002 წლის აღწერით, აკლერის მოსახლეობა 309 ადამიანს შეადგენდა.
იხილეთ აგრეთვე
კატეგორია:სლაიგოს საგრაფოს დასახლებული პუნქტები
Point of No Return (ფრენკ სინატრას ალბომი)
Point of No Return — ფრენკ სინატრას ალბომი, გამოცემული 1962 წელს. ფირფიტა გამოიცა ლეიბლზე Capitol. მასში შეტანილია მომღერლის უკანასკნელი ჩანაწერები, მომზადებული აღნიშნული ლეიბლისთვის - შემდგომში ფრენკი მეტი შემოქმედებითი თავისუფლებისთვის გადავიდა საკუთარ Reprise Records-ზე.
სქოლიო
კატეგორია:ფრენკ სინატრას ალბომები კატეგორია:1962 წლის ალბომები
ინგილო-ქოთოქლო
ინგილო-ქოთოქლო — სოფელი აზერბაიჯანის შაქი-ზაქათალის რეგიონის კახის რაიონში, ისტორიულ ჰერეთში. 2012 წლის 1 იანვრის მონაცემებით სოფელში ცხოვრობს 230 ოჯახი, 747 კაცი. მოსახლეობის აბსოლუტურ უმრავლესობას შეადგენენ ქრისტიანი ინგილოები. XX საუკუნის დასაწყისში სოფელში ცხოვრობდა 227 ქრისტიანი ინგილო. მოქმედებდა სკოლა.
სქოლიო
კატეგორია:კახის რაიონის სოფლები
ფიშერის ოლქი
ფიშერის ოლქი (Fisher County) — ოლქი აშშ-ში, ტეხასის შტატში. ადმინისტრაციული ცენტრი — ქ. რობი. შეიქმნა 1876 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
ჯორჯ დე ლონგი
მინი|ჯორჯ დე ლონგი ჯორჯ უოშინგტონ დე ლონგი (George Washington DeLong; დ. 22 აგვისტო, 1844, ნიუ-იორკი — გ. 30 სექტემბერი, 1881) — პოლარეთის ამერიკელი მკვლევარი. 1865 წელს დაამთავრა აშშ-ის საზღვაო აკადემია. 1873 წელს იმოგზაურა ბაფინის ყურეში. 1879 წელს ხელმძღვანელობდა იახტა „ჟანეტით“ ჩატარებულ ექსპედიციას, რომლის მიზანი იყო მიეღწია ჩრდილოეთ პოლუსზე და მოეძებნა ნილს ნორდენშელდის ექსპედიცია. კუნძულ ჰერალდის ჩრდილო-აღმოსავლეთით „ჟანეტი“ ჩაიხერგა ყინულებში. დრეიფის დროს ექსპედიციამ აღმოაჩინა კუნძულები, რომლებსაც უწოდეს ჟანეტისა და ჰენრიეტას კუნძულები. „ჟანეტის“ დაღუპვის შემდეგ (1881, ივნისი) ეკიპაჟი იძულებული გახდა განეგრძო დრეიფი ყინულზე, რომლის დროსაც აღმოაჩინეს ბენეტის კუნძული. დრეიფის შემდეგ დე ლონგმა ექსპედიციის მონაწილეთა ჯგუფთან ერთად მიაღწია მდინარე ლენის შესართავს, სადაც შიმშილით დაიღუპა. დე ლონგის სახელი ეწოდა კუნძულების ჯგუფს აღმოსავლეთ ციმბირის ზღვაში.
ლიტერატურა
კატეგორია:ამერიკელი მოგზაურები კატეგორია:დაბადებული 22 აგვისტო კატეგორია:დაბადებული 1844 კატეგორია:გარდაცვლილი 30 სექტემბერი კატეგორია:გარდაცვლილი 1881
ონი (მრავალმნიშვნელოვანი)
ონი შეიძლება ნიშნავდეს:
გადარჩენილი
გადარჩენილი (The Revenant) — 2015 წლის ამერიკული ვესტერნის ჟანრის, ნახევრად ბიოგრაფიული დრამა, რომლის რეჟისორია ალეხანდრო ინიარიტუ, ხოლო სცენარის ავტორები არიან ალეხანდრო ინიარიტუ და მარკ სმიტი. ფილმი ნაწილობრივ დაფუძნებულია მაიკლ პანკეს, ამავე სახელწოდების რომანზე, სადაც აღწერილია 1823 წელს, კოლონიზატორ ჰიუ გლასის გამოცდილება. მთავარ როლებშია ლეონარდო დიკაპრიო, ტომ ჰარდი, დონალ გლისონი და უილ პოულტერი.
სქოლიო
კატეგორია:2015 წლის ფილმები კატეგორია:ამერიკული ფილმები კატეგორია:ალეხანდრო გონსალეს ინიარიტუს ფილმები
ბალანატრილიკი
ბალანატრილიკი (Ballaghnatrillick ან Ballintrillick; Béal Átha an Trí Liag, „სამი ქვის ფილის ფონის პირი“ ) — სოფელი ირლანდიაში, მდებარეობს სლაიგოს საგრაფოში, კონაქტის პროვინციაში. სოფელში მდებარეობს წმინდა ბრიგიტის ეკლესია და იგეგმება სავაჭრო ცენტრის აშენება.
2006 წლის აღწერით, ბალანატრილიკის მოსახლეობა 20 ადამიანს შეადგენდა.
სქოლიო
კატეგორია:სლაიგოს საგრაფოს დასახლებული პუნქტები
Australian Goldfields Open
Australian Goldfields Open — სნუკერის პროფესიონალური რეიტინგული ტურნირი ავსტრალიაში. პირველად შემოიღეს 2011/12 წლების სეზონზე ქალაქ ბენდიგოში (ვიქტორიას შტატი). მიმდინარე ჩემპიონია ინგლისელი ჯად ტრამპი.
ისტორია
1975 წელს მელბურნმა მიიღო 1975 წლის მსოფლიო ჩემპიონატი, რომელიც იმ დროისთვის უკვე რეიტინგული ტურნირი იყო. თუმცა საკუთარი რეიტინგული შეჯიბრება ქვეყანას არ ჰქონდა 2011 წლამდე. ამგვარი სტატუსის ტურნირის ჩატარების პირველი მცდელობა ჯერ კიდევ 1989 წელს იყო, თუმცა ბოლო მომენტში გარკვეულ მიზეზთა გამო გადაიტანეს ჰონგ-კონგში და ავსტრალიის ღია ჩემპიონატი ჩანაცვლდა ჰონგ-კონგის ღია ჩემპიონატით. უფრო ადრე, 1987 წელს, შეწყდა მეინ-ტურის ერთადერთი ადგილობრივი შეჯიბრების, Australian Masters ჩატარება, ხოლო 1988 წელს არსებობა შეწყვიტა ავსტრალიის ჩემპიონატმა პროფესიონალებს შორის. ამგვარად, 1989 წლიდან 2010 წლამდე ავსტრალიაში არ ჩატარებულა სნუკერის არც ერთი პროფესიონალური ტურნირი. გამონაკლისი გახდა მსოფლიო სერიის ეტაპი World Snooker 1995 წელს მელბურნში; თუმცა ეს საკმაოდ უმნიშვნელო შეჯიბრება იყო.
ავსტრალიაში რეიტინგული ტურნირის მოწყობის განზრახვის შესახებ 2011 წლის დასაწყისში განაცხადა World Snooker-ის ხელმძღვანელმა, ბარი ჰირნმა. შესაძლოა, ამ გადაწყვეტილებაში მნიშვნელოვანი როლი ითამაშა 2010 წლის მსოფლიო ჩემპიონატზე ავსტრალიელი ნილ რობერტსონის გამარჯვებამ.
ფორმატი
ყველა საკვალიფიკაციო თამაში ტარდება შეფილდის სნუკერის აკადემიაში. კვალიფიკაციისა და მთავარი ეტაპის მატჩები ნახევარფინალამდე თამაშდება 5 გამარჯვებამდე; ნახევარფინალები — 6 გამარჯვებამდე, ფინალი — 9-მდე. არის აგრეთვე უაილდ-კარდ რაუნდი.
შენიშვნები
კატეგორია:Australian Goldfields Open
პრივატიზაცია აზერბაიჯანში
პრივატიზაცია აზერბაიჯანში — აზერბაიჯანის რესპუბლიკაში სახელმწიფო საკუთრების კერძო საკუთრებაში გადაცემას, ქვეყანაში მოქმედი კანონის ფარგლებში.
2016 წლის 19 მაისს ქვეყნის პრეზიდენტმა ილჰამ ალიევმა გამოსცა ბრძანება „სახელმწიფო ქონების პრივატიზების პროცესის გასაუმჯობესებლად დამატებითი ღონისძიებების შესახებ“. მოცემული ბრძანების მიზანი იყო პრივატიზების არსებული მოდელის გაუმჯობესება, ახალი სახელმწიფო ქონების  წარდგენა პრივატიზებისთვის და ადრე დამტკიცებული ობიექტების ხელახლა პრივატიზებისთვის გადაგზავნა.
ისტორია
საბჭოთა კავშირის დაშლის შემდეგ აზერბაიჯანის ეკონომიკა კრიზისულ მდგომარეობაში ჩავარდა და საჭირო იყო, რომ ეს მდგომარეობა შეცვლილიყო. 1995 წელს პრეზიდენტ ჰეიდარ ალიევის მიერ ჩატარებული რეფორმების შედეგად დაიწყო სახელმწიფო საკუთრების პრივატიზაციის პროცესი. ქვეყანაში პრივატიზაციის 3 ეტაპად დაყოფა შეიძლება :
საცხოვრებელი ფონდის პრივატიზება
„აზერბაიჯანის რესპუბლიკაში საცხოვრებელი ფონდის პრივატიზაციის შესახებ“ კანონის შესაბამისად „აზერბაიჯანის რესპუბლიკის მოქალაქეებს, აგრეთვე მოქალაქეობის არმქონე პირებს, რომლებმაც სახელმწიფო საკუთრებაში არსებული სახელმწიფო ან საზოგადოებრივი საცხოვრებელი ფონდის მესაკუთრესთან საცხოვრებელი ფართის ქირავნობის ხელშეკრულება დადეს, უფლება აქვთ საცხოვრებელი ფართი (სახლები) უსასყიდლოდ გადაიტანონ კერძო საკუთრებაში ამ კანონით დადგენილი პირობებისა და პროცედურების მიხედვით“ - ნათქვამია საცხოვრებელი ფონდის პრივატიზების კანონის პირველ მუხლში.
მიწის პრივატიზაცია
აზერბაიჯანის რესპუბლიკის მიწის ნაკვეთის კოდექსის მე -14 მუხლის თანახმად, მოქალაქეებსა და იურიდიულ პირებს შეუძლიათ შეიძინონ მიწის ნაკვეთები სასოფლო-სამეურნეო პროდუქციის წარმოებისთვის, მიწის რეფორმის კანონის ფარგლებში.
აზერბაიჯანის რესპუბლიკის მიწის კოდექსის 49-ე მუხლის თანახმად,  კერძო საკუთრების უფლება პრივატიზების საფუძველზე წარმოიშვა.
I სახელმწიფო პროგრამა
ჰეიდარ ალიევის ხელმძღვანელობით პირველი „სახელმწიფო საკუთრების პრივატიზაციის სახელმწიფო პროგრამის“ თანახმად, შეიქმნა შეღავათიანი მონაწილეობის მარეგულირებელი ბაზა, რაც საშუალებას აძლევს შრომით ჯგუფებს მონაწილეობა მიიღონ ქონების პრივატიზებაში. 1996 წელს აზერბაიჯანის პრეზიდენტის მიერ ხელი მოეწერა ბრძანებულებებს 30 სამინისტროებისა და კომპანიების გაუქმების შესახებ. მოცემული ობიექტების პრივატიზაცია თავისუფალი იყო. მოცემული კანონის მიღებამ ეკონომიკის განვითარებას შეუწყო ხელი.
უცხოური კაპიტალის მონაწილეობა
ქვეყნის ეკონომიკის განვითარებისთვის გამოყენებული ერთ-ერთი ღონისძიება უცხოური კაპიტალის მოზიდვა იყო. ქონების პრივატიზების მიზნით პრივატიზაციის პროგრამის ფარგლებში, პირობები შექმნეს უცხოურმა კერძო და იურიდიულმა პირებმა, გარკვეული პირობების საფუძველზე. შეზღუდვების თანახმად, სახელმწიფოს აქვს უფლება, შეინარჩუნოს 51% (საკონტროლო პაკეტი) ან 25.5 აქციის წილი ხმის უფლებით.
პრივატიზაციის შედეგები
პრივატიზაციის პროცესმა განაპირობა კონკურენტული თავისუფალი ბაზრის ჩამოყალიბება, ხელი შეუშალა მონოპოლიების განვითარებას, ამან პოზიტიური გავლენა მოახდინა ბაზრის ლიბერალიზაციაში; იდეოლოგიური ეფექტის წარმოქმნა; კერძო სექტორის მშპ 80%-მდე ავიდა, რაც ეკონომიკის განვითარებაზე მეტყველებს. დღესდღეობით სახელმწიფო საკუთრების პრივატიზაციის მხრივ ქვეყნის ბიუჯეტის შემოსავალი შეადგენს 1,1 მლრდ მანათს.
სქოლიო
კატეგორია:პრივატიზება კატეგორია:აზერბაიჯანის ეკონომიკა
დე ლონგის კუნძულები
დე ლონგის კუნძულები — კუნძულთა ჯგუფი აღმოსავლეთ ციმბირის ზღვაში. საერთო ფართობი 228 კმ². სიმაღლე 426 მეტრი. აგებულია ძირითადად ბაზალტებითა და ქვიშაქვებით. ფართობის დაახლოებით ნახევარი დაფარულია ყინულით. სახელი ეწოდა პოლარეთის მკვლევრის ჯორჯ დე ლონგის პატივსაცემად.
ლიტერატურა
კატეგორია:რუსეთის კუნძულები
მონტენეგროს დიპლომატიური მისიების სია
სტატია წარმოადგენს მონტენეგროს დიპლომატიური მისიების სიას საპატიო საკონსულოების გარდა.
რესურსები ინტერნეტში
კატეგორია:მონტენეგროს დიპლომატიური მისიები
ბრენდონ ლი
ბრენდონ ბრიუს ლი (Brandon Bruce Lee; დ. 1 თებერვალი, 1965 — გ. 31 მარტი, 1993) — ამერიკელი მსახიობი და საბრძოლო ხელოვნების ოსტატი. ის იყო მსახიობისა და საბრძოლო ხელოვნების ოსტატის, ბრიუს ლის და მასწავლებელ ლინდა ლი კედველის ერთადერთი ვაჟი.
ბრენდონ ბრიუს ლის კარიერა დაიწყო 1986 წელს ABC-ის ფილმით „კუნგ ფუ“. ცოტა ხნის შემდეგ ის გახდა წამყვანი ფიგურა მცირე ბიუჯეტიან მძაფრსიუჟეტიან ფილმებში, რომელთა გადაღება აშშს საზღვრებს გარეთ 1980-იან წლებში დაიწყო, ესენია: „რისხვა მემკვიდრეობით“ (1986) და „ლაზერული მისია“ 1989. 1990-იან წლებში ბრენდონ ლიმ მუშაობა დაიწყო ჰოლივუდის მთავარ სტუდიასთან და მთავარი როლი ითამაშა ფილმში „გარჩევები პატარა ტოკიოში“ (1991) და „პირდაპირი ცეცხლი'“ (1992). 1992 წელს მან სახელი დაიმკვიდრა ერიკ დრავენის როლით ფილმში „ყვავი“, რომელიც ეფუძნება კომიქსების ამავე სახელწოდების წიგნს. „ყვავი“ მისი საბოლოო ფილმი აღმოჩნდა. 1993 წლის 31 მარტს, ფილმის დასრულებამდე რამდენიმე დღით ადრე ლი გარდაიცვალა გადაღების დროს ცეცხლსასროლი იარაღის არასწორი გამოყენებით, ფილმი კი დასრულდა სცენარის შეცვლით, კომპიუტერული ტექნოლოგიების გამოყენებით და ორმაგი დუბლების ხელახლა ჩაწერით. მაყურებელმა „ყვავი“ ეკრანებზე იხილა მხოლოდ ერთი წლის შემდეგ და ახლა იგი მიჩნეულია საკულტო კლასიკად.
ადრეული წლები
მინი|მარცხნივ|200პქ||პატარა ბრედნონი მამასთან, ბრიუს ლისთან ერთად ბრენდონ ლი დაიბადა 1965 წლის 1 თებერვალს ოკლენდში, კალიფორნიაში, საბრძოლო ხელოვნების ოსტატის და მსახიობის ბრიუს ლის და მასწავლებელ ლინდა ლი კედველის ოჯახში. როდესაც ბრენდონი სამი თვის იყო მისი ოჯახი გადავიდა ლოს-ანჯელესში, კალიფორნიაში. ოჯახი 1971-1973 წლებში ცხოვრობდა ჰონგ-კონგში. მამის სიკვდილის შემდეგ ისევ აშშ-ში დაბრუნდა.
ბრენდონ ლი სწავლობდა ჩედვიკის სკოლაში, საიდანაც იგი დაითხოვეს დაუმორჩილებლობის გამო. ბრენდონ ლი მცირე ხნით დადიოდა ეპისკოპოს მონტგომერის სკოლაში ტორანსში. 1983 წელს 18 წლის ასაკში მან სწავლა განაგრძო ემასონის კოლეჯში, ბოსტონში, მასაჩუსეტსში. აქ მან თავისი ძირითადი სპეციალობა, თეატრალური ხელოვნება შეისწავლა.
ერთი წლის შემდეგ ლი გადავიდა ნიუ-იორკში, სადაც დაესწრო ლი სტრასბერგის სახელობის თეატრისა და კინოს ინსტიტუტის გაკვეთილებს და მისი მეგობარი ჯონ ლი ჰენკოკის მიერ დაფუძნებული ახალი ამერიკული თეატრის ჯგუფის წევრი გახდა. ბრენდონ ლის მიერ საბრძოლო ხელოვნების არჩევაში უდიდესი წვლილი შეიტანეს მამის, ბრიუს ლის საუკეთესო მოსწავლეებმა და მეგობრებმა დენ ინოსანტომ და რიჩარდ ბუსტილომ.
ადრეული როლები (1985-1989)
1985 წელს ბრენდონ ლი დაბრუნდა ლოს-ანჯელესში, სადაც მუშაობდა Ruddy Morgan Productions-ში. ამ დროს ბრენდონი მძაფრსიუჟეტიანი ფილმის „დაქირავებული მკვლელის“ 1985 ეპიზოდურ როლში მონაწილეობდა, სადაც მთავარ როლს ასრულებდა ჯორჯ პან ანდრეასი.
მას სთხოვეს რომ დასწრებოდა კასტინგს, ლიინ სტალსტერის რეჟისორობით და ამგვარად მიიღო როლი ფილმში „კუნგ ფუ“, რომელიც 1970-იანი წლების ამავე სახელწოდების სატელევიზიო სერიალის გაგრძელება იყო. ფილმი ტელევიზიაში 1986 წლის 1 თებერვალს გავიდა. ეს თარიღი ასევე ბრენდონ ლის 21-ე დაბადების დღეს დაემთხვა. „კუნგ ფუში“ ბრენდონ ლიმ ითამაშა ეჭვმიტანილი კვაი ჩონ კეინის (კარადინის) შვილის, ჩუნგ ვანგის როლი. სხვათა შორის, ბრიუს ლი თავდაპირველად ფილმ-სერიალი „კუნგ ფუს“ მთავარი როლის შემსრულებლად მოიაზრებოდა.
ლიმ მიიღო პირველი წამყვანი როლი ფილმის ჰონგ-კონგის მძაფრსიუჟეტიან კრიმინალურ თრილერში „რისხვა მემკვიდრეობით“, რომელშიც მან ითამაშა მაიკლ ვონგთან, რეჯინ კენტთან და მანგ ჰოისთან ერთად. იგი ნომინირებული იქნა ჰონგ-კონგის კინოპრემიაზე როგორც როლის საუკეთესო ახალი შემსრულებელი Best New Performer.
1988 წელს, ლიმ პეტ მორიასთან ერთად ეპიზოდური როლი განასახიერა ამერიკულ სატელევიზიო სერიალში „ოჰარა“, სადაც იგი იყო უცნაური პერსონაჟი, სახელად კენჯი. ეს იყო ლის პირველი და ერთადერთი როლი მიწვეული სტუმრის სტატუსით.
1988 წლის ზაფხულში ლიმ დაიწყო მისი პირველი ინგლისურენოვანი დაბალბიუჯეტიანი B კლასის მძაფრსიუჟეტიანი ფილმის, „ლაზერული მისიის“ გადაღება. გადაღებები მიმდინარეობდა სამხრეთ აფრიკაში და საბოლოოდ გამოვიდა ევროპული ბაზარზე 1990 წელს. ლი თამაშობს ვეტერანი მსახიობ ერნესტ ბორგნინთან. ფილმი ეხება ვაჭარ მაიკლ გოლდს (ლი), რომელსაც გზავნიან ლაზერის სპეციალისტის, დოქტორი ბრაუნის (ბორგენი) დასარწმუნებლად, რომ თავისი ნიჭიც და მოპარული ალმასიც გამოიყენოს ბირთვული იარაღის შესაქმნელად.
1991–1993: ჰოლივუდში დამკვიდრება
1991 წელს მან დოლფ ლუნდგრენის საპირისპიროდ ითამაშა მოქმედებით ფილმში „გარჩევები პატარა ტოკიოში“, რომელიც იქცა მის სადებიუტო ფილმად ამერიკის კინოში. 1991 წელს ლიმ ხელი მოაწერა გარიგებას 20th Century Fox-თან. ფილმში ლი თამაშობს იაპონელ-ამერიკელი პოლიციელ ჯონი მურატას როლს, რომლის პარტნიორია ლოს-ანჯელესში მომუშავე სერჟანტი კენერი (ლუნგრენი).
1992 წელს ლიმ თავისი პირველი როლი შეასრულა დუაიტ ლიტლის მძაფრსიუჟეტიან თრილერში „პირდაპირი ცეცხლი“ რეჟისორობით. ლის პერსონაჟია სტუდენტი, რომელიც მკვლელობას შეესწრება და მოხვდება მოწმეების დაცვის პროგრამაში. ლის საბრძოლო სცენები შეიცავს მამამისის, ბრიუს ლის მიერ გამოყენებულ ჯიტ კუნ-დოს ელემენტებს.
იმავე წელს, ლიმ მიიღო მთავარი როლი პოპულარული კომიქსის „ყვავის“ კინოადაპტაციაში. ფილმი მოგვითხრობს ბრენდონ ლის როკ-მუსიკოსი პერსონაჟის ერიკ დრავენის ამბავს, რომელიც მკვდრეთით აღდგება ზებუნებრივი ყვავის წყალობით საკუთარი სიკვდილისთვის შურისძიებისა და ქალაქის საშიში ბანდიტების მიერ მისი საცოლის გაუპატიურებისა და მოკვლის გამო.
ფილმი აშშ-ში 1573 თეატრში აჩვენეს, ხოლო მისმა შემოსავალმა 11,774,332 ამერიკული დოლარი შეადგინა, ეს საშუალოდ 7,485 დოლარია თითოეული თეატრისთვის. 23 მილიონიანმა ფილმმა საბოლოოდ 50,693,129 ამერიკული დოლარი მოგება ნახა.
გარდაცვალება
მინი|250პქ|[[ბრიუს ლის და ბრენდონ ლის საფლავები]] 1993 წლის 31 მარტს, ლის იღებდნენ „ყვავის“ სცენაში, სადაც მის პერსონაჟს ესვრიან. სცენაში ლის პერსონაჟი თავის ბინაში დადის და აღმოაჩენს, რომ მისი საცოლე ნაცემი და საშინლად ნაწამებია ბანდიტების მიერ. როგორც კი ლი ოთახში შედის პერსონაჟ მაიკლ მაისეი ესვრის მას ცეცხლსასროლი იარაღიდან. შედეგად იარაღის არასწორად გამოყენების გამო შემთხვევა ფატალურად დამთავრდა. გასროლილი ტყვია ფილმის გადაღების დროს ახლო მანძილზე არ უნდა გამოეყენებინათ. დაჭრილი ბრენდონ ლი სასწრაფოდ გადაიყვანეს ნიუ-ჰანოვერის რეგიონალურ სამედიცინო ცენტრში უილმინგტონში, ჩრდილოეთ კაროლინაში, სადაც მას ექვსსაათიანი ოპერაცია ჩაუტარდა. მისი გადარჩენის ყველა მცდელობა წარუმატებელი აღმოჩნდა და მსახიობი გარდაიცვალა 1993 წლის 31 მარტს, 1:03 საათზე 28 წლის ასაკში.
რაც შეეხება ფილმს, მისი სცენები შეიცვალა და შემდეგ კომპიუტერული გრაფიკის გამოყენებით დასრულდა.
საფლავის ქვა შექმნილია მოქანდაკე კირკ მაკლეინის მიერ. იგი ბრენდონ ლის და მისი საცოლის, ელიზა ჰუტონის ფიგურებს წარმოადგენს. ეს ორი დაგრეხილი გრანიტის სამკუთხედი ძირში გაერთიანებულია და ზემოთ იშლება.